62023CO0319_INF
Euroopa Kohtu (kaheksas koda) 13. detsembri 2023. aasta määrus –[Avdzhilov] (
i
)
(kohtuasi C‑319/23)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Õigusalane koostöö tsiviilasjades – Kohtualluvus ja kohtuotsuste täitmine tsiviil- ja kaubandusasjades – Määrus (EL) nr 1215/2012 – Artikli 7 punkti 1 alapunkti b teine taane – Rahvusvaheline ja territoriaalne kohtualluvus lepingutega seotud asjades – Määrus (EÜ) nr 261/2004 – Nõue hüvitada lennureisijatele lennu tühistamine – Artikli 5 lõike 1 punkt c – Artikli 7 lõike 1 punkt a – Liikmesriigi õigusnormid, millega on kehtestatud tarbijate jaoks muu kohtualluvus
Õigusalane koostöö tsiviilasjades – Kohtualluvus ning kohtuotsuste täitmine tsiviil- ja kaubandusasjades – Määrus nr 1215/2012 – Valikuline kohtualluvus – Kohtualluvus lepingutega seotud asjades – Kohus, kellele on esitatud hagi määruse nr 261/2004 alusel – Ulatus – Nii rahvusvahelise kui ka territoriaalse pädevuse määramine – Siseriiklikud õigusnormid, mis näevad ette muud pädevad kohtud tarbijate kasuks – Kohaldamatus
(Euroopa Liidu põhiõiguste harta, artikkel 47; Euroopa Parlamendi ja nõukogu määrused nr 261/2004 ja nr 1215/2012, põhjendus 16 ja artikli 7 punkti 1 alapunkti b teine taane)
(vt punktid 25–30 ja resolutsioon)
Resolutsioon
Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 7 punkti 1 alapunkti b teist taanet,
tuleb tõlgendada nii, et:
kui see säte on kohaldatav, on liikmesriigi kohus, kellele on esitatud Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, alusel kahju hüvitamise hagi, kohustatud nimetatud sätte alusel hindama nii oma rahvusvahelist kui territoriaalset pädevust lepingutega seotud asjades, olenemata sellest, kas liikmesriigi õiguses on kehtestatud tarbijate jaoks muu kohtualluvus.
(
i
)	Käesoleval kohtuasjal on väljamõeldud nimi. See ei vasta ühegi menetlusosalise tegelikule nimele.